17-ноябрь
Эл аралык студенттер күнү

Кыргызстан
1924-жылы: Абдыкерим Сыдыков жаңыдан уюшулган Кара-кыргыз автономиялык облустук жетекчилигинин тапшырмасы менен Москвага сапар тарткан.
1932-жылы: Ленинград шаардык Кеңеши Кыргыз АССРин шефтикке алуу туурасында чечим чыгарган.
1947-жылы: "Союзкинохроника" Ташкен студиясынын Фрунзе шаарындагы корреспонденттик пунктунан Кыргыз ССРинин Эл Комиссарларынын Кеңешинин токтому менен Фрунзе кинохроника студиясы түзүлгөн.
2008-жылы: Мамлекеттик курулуш агенттигинин башчысы болуп турган Ишенбай Кадырбековго кылмыш иши козголгон. Аны бюджетке 18 миллион сом зыян келтирген деп айыпташкан.
2008-жылы: Лимит көзөмөлгө алынбай калгандыктан, эми өлкөнүн борбору Бишкек шаарынын тургундарына да маал-маалы менен жарык өчүрүлө башталган.
2010-жылы: Спорт сарайында Апрель окуясы боюнча эң ызы-чуулуу соттук процесске старт берилген.
17-ноябрь Кыргыз киносу 69 жылдык мааракесин белгилейт

Дүйнө
1558-жылы: Тарыхта Кандуу Мария деп жазылып калган Англиянын ханышасы Мария I Тюдор каза тапкан. Анын тушунда көптөгөн өлүмгө буюрулган өкүмдөр аткарылып, анын каза тапкан күнү улуттук майрам катары белгиленет.
1749-жылы: Консерваны ойлоп тапкан француз окумуштуусу Франсуа Аппер жарык дүйнөгө келген.
1796-жылы: Орус ханышасы (1762-1796-ж.ж.) Екатерина II көз жумган.
1855-жылы: Окумуштуу Дэвид Ливингстон европалыктардын ичинен биринчи болуп, Африканын Замбези дарыясындагы бийиктиги 120 метр шаркыратманы көрүп, аны ханыша Викториянын урматына атайт.
1869-жылы: Кеме жүрүү үчүн Суэц каналы ачылган.
1906-жылы: Атактуу компаниянын негиздөөчүсү, япониялык инженер Соитиро Хонда туулган.
1917-жылы: Француз скульптору Огюст Роден көз жумган.
1959-жылы: Түштүк африкалык “Де Бирс” компаниясы жасалма алмаз өндүрүшүн баштаган.
1966-жылы: Эң чоң метеорит жааны катталып, анда Леонид тобунун метеорлору асмандан куюлган жылдыздардай болуп көрүнгөн.
1966-жылы: Француз киноактрисасы Софи Марсо төрөлгөн.
1971-жылы: Түндүк Ирландияда аскер төңкөрүшү болуп өткөн. (40 жыл мурун.)
1978-жылы: Советтер Союзу нейтрондук бомбаны ийгиликтүү сыноодон өткөргөндүгүн жар салган.
1983-жылы: Быйылкы жылы дүйнөдө эң көп сатылган китептердин эң жаш автору катары Гиннеске катталган Кристофер Паолини төрөлгөн. Ал “Мурас” деген фэнтези тетралогиясы менен таанымал.
1988-жылы: Биринчи россиялык Aidstest деген антивирустук программа иштелип чыккан.

Жетинин айы (Ноябрь)
Жылнаама